বিশিষ্ট কথাশিল্পী এবং বাংলাদেশের কম্পট্রোলার অ্যান্ড অডিটর জেনারেল মাসুদ আহমেদ রচিত মুক্তিযুদ্ধভিত্তিক উপন্যাস ‘রোদ্রবেলা ও ঝরাফুল’ অবলম্বনে নির্মিতব্য ‘যুদ্ধশিশু’ চলচ্চিত্রের মহরত অনুষ্ঠিত হয়েছে। এসএইচকে প্রডাকশনের ব্যানারে ব্যতিক্রমী এই ছবিটি পরিচালনা করছে জাতীয় পুরস্কারপ্রাপ্ত পরিচালক শহীদুল হক খান। পরিবেশনায় হ্যাপিনেস মাল্টিমিডিয়া। সহপ্রযোজনা মল্লিক এস আরেফিন ও মহসিন আলম। প্রধান ভূমিকায় অভিনয় করবেন সোহেল রানা, চম্পা, পরি, নাসিম আনোয়ার, কবীর হৃমায়ুন, মঞ্জুর আলম ও নাদিম খান। সংগীত পরিচালনা করেছেন শেখ সাদী খান।